Ex da Bass

**Mareks Dainis** (dzimis  Cēsīs), labāk pazīstams kā ***[Ex] da Bass***, ir latviešu dīdžejs un mūzikas producents, *"Illegal DJ Team Riga"* līderis un *[[European Hit Radio]]* raidījuma *Party Service* veidotājs. Savas vairāk kā divpadsmit gadu ilgās dīdžeja karjeras laikā *[Ex] da Bass* ir uzstājies kopā ar tādiem elektroniskās deju mūzikas māksliniekiem kā *[[Westbam]]*, *[[Moguai]]*, *[[Dr. Motte]]*, *[[Cosmic Gate]]*, *Oliver Klitzing*, *Cave*, *Cari Lekebusch* un daudziem citiem, piedaloties dažādos Baltijas un pasaules mēroga elektroniskās deju mūzikas pasākumos. 2009. gada Latvijas DJ Topā *[Ex] da Bass* ieņēma 2. vietu, piekāpjoties tikai *Andre Crash*. Vēlāk vairākas reizes atzīts par populārāko dīdžeju Latvijā DJ Topa aptaujā.

## Biogrāfija
Karjeru mūziķis sāka 1997. gadā ar spēlēšanu skolas ballītēs un dalību dažādos dīdžeju konkursos, iesākumā kā *DJ Marex*, tad *Ex*, bet vēlāk kā *[Ex] da Bass*. Pēc tam viņš sāka darbu Cēsu radiostacijā "Saules iela" (vēlāk *[[Progressive FM]]*), kurā no 2000. līdz 2004. gadam vadīja savu elektroniskās deju mūzikas šovu.

thumb|left|200px|'''' guļot uz plašu atskaņotājiem.

2005. gadā *[Ex] da Bass* piedalījās Baltijas *Allen & Heath Mix Contest 2005* dīdžeju konkursā, kurš notika Lietuvā un 80 dalībnieku konkurencē, no kuriem 40 bija no Latvijas, tika finālā. 2005. gada 27. augustā pārstāvēja Latviju, spēlējot uz vienas skatuves ar elektroniskās mūzikas dīdžeju — *[[Westbam]]* (Electric Kingdom/Low Spirit) un Igaunijas spēcīgākajiem dīdžejiem, elektroniskās mūzikas festivālā *Freedom Parade 2005 — The World Is Ours*, kuru apmeklēja 30 000 cilvēku. 2006. gada 15. jūlijā pieņēma līdz šim lielāko izaicinājumu savā karjerā, *Baltic Groove Union* sastāvā pārstāvēja Baltijas valstis vienā no lielākajiem masu elektroniskās deju mūzikas pasākumiem pasaulē — *Loveparade* Berlīnē.

Klubu kultūrai veltītā interneta portāla *clubbers.lv* rīkotajā aptaujā par 2006. gada spilgtākajiem Latvijas diskžokejiem veidojot Latvijas DJ Top 10, no vairāk kā 200 dīdžejiem, kopējā vērtējumā ieguva 7. vietu (starp tehno dīdžejiem — 1. vietu), bet 2007. gada djtop.lv aptaujā kļuva par 4. populārāko dīdžeju Latvijā.

Kopš 2004. gada 1. aprīļa mūziķis strādā *[[European Hit Radio]]* ierakstu studijā. No 2006. gada 1. marta 18 gadus producēja un vadīja radio raidījumu *Party Service* par aktuāliem un nozīmīgiem elektroniskās deju mūzikas pasākumiem Latvijas, Baltijas un Eiropas atzītākajos deju klubos un populārākajās izklaides vietās, intervijas ar dīdžejiem, producentiem, organizatoriem un klubu menedžeriem. Pēc tam kļuvis par radio SuperHits piektdienu šova "Klubu klasika" vadītāju.

2007. gada maijā pabeidza darbu pie sava pirmā remiksa. *[[Ella (dziedātāja)|DJ Ella]] — Welcome To The Club ([Ex] da Bass Remix)* tika iekļauts maxi singlā, kurš tika izdots Baltijā un bija oficiāls singls no *[[Ella (dziedātāja)|DJ Ella]]* albuma *[[Welcome To The Club]]*.

### Riga Nights
thumb|200px|"No More Lonely Nights" singla vāka noformējums.

2009. gada 13. februārī klajā nāca *[Ex] da Bass* pirmais oficiālais singls "Riga Nights", kas tapa sadarbībā ar dziedātāju no Apvienotās Karalistes Ianu Brearliju (*Ian Brearley*). Dziesmu sarakstīja Ilze Kalve, bet singlu producēja *[Ex] da Bass* kopā ar Latvijas producentu duetu — Lotaru Lodziņu no *[[Boyza II]]* un Jāni Kalvi no *[[Pamatinstinkts (grupa)|Basic Instinct]]*. Lotars Lodziņš ir producējis tādus māksliniekus kā *[[Ella (dziedātāja)|DJ Ella]]*, *[[Ladybird (dziedātāja)|Ladybird]]*, *[[Linda Leen]]* un *[[BTH]]*, savukārt Jānis Kalve ir veidojis remiksus tādiem izpildītājiem kā Vanesa Meja un Prāta Vētra. Arī singla ieraksti tika veikti Latvijas deju mūzikas ierakstu studijā — *Basic Instinct Studio*. Ieraksta izdevējkompānija bija Vācijā bāzētā *Midway Records*. Singlā ir atrodamas septiņas versijas: *Radio Edit*, *Tomcraft Remix*, *Robert L-Mayer Remix*, *Illegal Club Mix*, *Marc Van Linden Remix*, *Rulers Of The Deep Remix* un *DJ Whirl Remix*. *[[Roberts Lejasmeijers|Robert L-Mayer]] Remix* un *Illegal Club Mix* remiksēti tepat Latvijā.

### No More Lonely Nights
2010. gada aprīlī oficiāli klajā iznāca mūziķa otrais singls "No More Lonely Nights", kurš tika ierakstīts sadarbībā ar Apvienotās Karalistes klubu mūzikas dziedātāju Ritu Kempbelu (*Rita Campbell*). Singls bija leģendārā bītla Pola Makartnija 1984. gada hita "No More Lonely Nights" kaverversija, kurai jaunu skanējumu kopā ar *[Ex] da Bass* radīja sevi jau pierādījušie Latvijas mūzikas producenti — Lotars Lodziņš un Jānis Kalve. Singla prezentācija notika 23. februārī "Latvijas Mūzikas ierakstu Gada balvas" svinīgajā apbalvošanas ceremonijā Latvijas Nacionālajā operā. Tika noslēgts līgums ar ASV kompāniju *"Next Plateau Entertainment"* par singla izdošanu un popularizēšanu ASV un Kanādā. Ar šīs pašas kompānijas starpniecību savu singlu "Shine Like A Superstar" popularizēja arī DJ Ella.

## Aktivitātes
*[Ex] da Bass* sastopams dažādos elektroniskās deju mūzikas stilu pasākumos visā Baltijā. Savas karjeras laikā, ir spēlējis uz vienas skatuves kopā ar daudziem zināmiem dīdžejiem. No Latvijas klubu kultūras — ar Mixmāsteru duetu AG un Raitis, leibla *Amber Muse* dibinātāju dīdžeju *[[Bogdan Taran]]*, jāpiemin arī dīdžeji *Electricano*, *Naitro*, *NGC-5128*, *Carrothead*, *Vitamin*, *Drozd*, *Mr. Djinn*, *Kaspar Kondrat*, *Andrey Emelyanov*, *Al Dee*, *Steve K*. No igauņu diskžokejiem — *Kolzar*, *Hirmo*, *Deejay A.A.V*., *Meri*, *Dave Strom*, *Poroxx*, *Ruff*, *Methodik*, *Finito*, *Mōls*, *Kert Klaus*, *Rooma*, *Lang & Yep*, *Ukris vs Noismaster*, *Cool D*, *Whirl & Mayer*, Lietuvas *progressive* meistariem *Marius Ivanoff* un *Mindaugelis*, Nīderlandes zvaigznēm — dīdžejiem *Technoboy*, *Pavo* un *Ruben de Ronde*, vācu *[[Westbam]]*, *[[Cosmic Gate]]*, *[[Moguai]]*, *Oliver Klitzing*, *Boris Alexander aka Alex Sword* un meiteni Lona, *Cari Lekebusch* no Zviedrijas, *Joe Le Groove* no Londonas, kā arī spēlējis kopā ar Krievijas breikbīta zvaigznēm *Cosmonaut* un *Compass Vrubell* un iesildījis savu elku — *funky*/*tribal* tehno dīdžeju un producentu *Cave* no Norvēģijas.

Dīdžejs ir spēlējis tādos Latvijas deju klubos kā *Essential*, *Nautilus*, *Banzai*, *Bermuds*, *Pmk*, *Tonuss*, *Pulsē* u.c, kā arī vairākkārt viesojies nakts klubos *Yes*, *Metro*, *Exit*, *Atlantis* un *Sunset* Igaunijā.

Ir arī pasākumu organizators un autosportists.

## Diskogrāfija

### Singli
* 2009: Riga Nights (kopā ar *Ian Brearley*)
* 2010: No More Lonely Nights (kopā ar *Rita Campbell*)
* 2014: I Need Somebody (kopā ar Ky)
* 2015: Boring Games (kopā ar Ily B)

### Oficiālie remiksi
* 2007: Ella — Welcome To The Club (*[Ex] da Bass Remix*)

## Atsauces

## Ārējās saites
*  profils portālā draugiem.lv
*  profils myspace.com
*  profils portālā YouTube
* Illegal DJ Team Riga oficiālā mājas lapa